ANC ontstoke oor oranje oorpakke by Luthuli-huis | Maroela Media
Premierskandidaat van die DA in Gauteng Solly Msimanga (middel), DA-leier in Gauteng John Moodey, en DA se Team One SA-woordvoerder oor basiese dienste Makashule Gana (Foto: Bhekikhaya Mabaso/African News Agency/ANA)
Solly Msimanga, premierskandidaat van die DA in Gauteng en voormalige burgemeester van Pretoria, het gesê sy party versoek optrede teen "korrupte ANC-lede". "Die kriminele op julle lys hoort in die tronk, nie in die parlement nie," het Msimanga gesê. "Ons sal nie stil bly terwyl ons geldkoffers geplunder word nie. Korrupsie in die ANC is al vir te lank aan die orde van die dag." Hy het gesê die tyd het aangebreek dat die DA optree teen blatante korrupsie.
"Ons hoop die ANC sal hiervan gebruik maak," het Msimanga gesê en na die oorpakke gewys.
Hy het gesê verskeie persone op die ANC se kandidaatlys vir die algemene verkiesing op 8 Mei word by ernstige misdade betrek. Hy het gesê hulle moet agter tralies wees, nie in die parlement nie.
"Die ANC kan nie vertrou word om die land om te draai met dieselfde groep karakters wat dit in die eerste plek vernietig het nie," het hy gesê net voor hy en sy gevolg die perseel verlaat het.
Teen die tyd wat ANC-amptenare uit die gebou gekom het, het hulle net die hoop oranje oorpakke en boeie gesien.
Dakota Legoete, waarnemende nasionale woordvoerder van die ANC, het gesê dit is 'n "desperate poging" deur die DA. "Ons voel jammer vir die DA en sy leierskap wat duidelik desperaat is, gegewe dat sy verkiesingsveldtog vol verkeerde inligting is." Hy het gesê die ANC beskou die DA se optrede as "politieke onvolwassenheid" en "uiterste uitlokking".
Legoete het bygevoeg die ANC sal 'n formele aansoek by die Onafhanklike Verkiesingskommissie (OVK) indien oor die DA se gedrag.
Veiligheidspersoneel van die ANC het die boeie en oorpakke van die sypaadjie verwyder.
Wat Julle gesaai het sal Julle maai ?
Daar is seker net XXXXL groottes beskikbaar
Ag kan die dag nie net nou kom dat iemand aangekla word vir al die korrupsie van die laaste 9 jaar ! Goeie jimmel die anc is regtig nie erenstig oor verantwoording nie ….NIKS gebeur nie !